Rusi: Shefi i stafit të Vladimir Putin, zgjidhet kryebashkiak i Moskës
Mbas kryeministrit dhe presidentit, kryetari i bashkisë së Moskës shihet si zyrtari i tretë më i rëndësishëm në vend
Sergei Sobianin, i lindur në Siberi, është pak i njohur për moskovitët. Ai ka vetëm 5 vjet që jeton në qytetin e tyre. Por gjatë këtyre 5 viteve ai ka punuar si shefi i stafit të Vladimir Putinit, dhe kaq ka mjaftuar që ai të emërohej si Kryebashkiak i Moskës. Kjo ishte një ngritje graduale e koreografuar me kujdes. Këshilli i qytetit të Moskës e aprovoi plotësisht Sobianin, zgjedhjen e Kremlinit. Më pas ceremonia e inaugurimit u udhëhoq nga Presidenti Dmitri Medveedev, mbështetësi formal i kryebashkiakut të ri. Inaugurimi u pasua nga një ceremoni me Kryeministrin Vladimir Putin. Mbas kryeministrit dhe presidentit, kryetari i bashkisë së Moskës gjerësisht shihet si zyrtari i tretë më i rëndësishëm në vend. Në Moskën e zgjeruar tashmë, është përqendruar 10% e popullsisë së Rusisë dhe çereku i ekonomisë prej 1.2 trilionë dollarësh. Dmitri Trenin, drejtor i qendrës Karnegi në Moskë thotë se me emërimin e një njeriu të besuar të Putinit, i cili nis mandatin 5 vjeçar si kryetar i bashkisë së Moskës, është e qartë se ku përqendrohet pushteti në Rusi. Ai thotë: Gazeta Vedemosti shkruan: Në Moskë, Sobianin punoi prapa skene për të ndihmuar Dmitri Medvedevin, paraardhësin e tij si shef i stafit të zotit Putin, për të fituar zgjedhjet presidenciale në vitin 2008. Si një njeri i rrethit të ngushtë të Putinit, ai u zgjodh kryetari i “Chanel One” vitin e kaluar, një prej rrjeteve televizive më të rëndësishme në vend, i drejtuar nga shteti. Por në Moskë, ai ishte i panjohur. Javën e kaluar, vetëm 3% e moskovitëve, sipas sondazheve, thanë se do të votonin për të. Disa orë përpara inaugurimit të tij, ai mbajti fjalimin e vetëm të fushatës së tij, përpara 34 anëtarëve të Këshillit të qytetit të Moskës. Duke përmendur binomin e tmerrshëm në jetën moskovite, korrupsionin dhe burokracinë ai tha: Në dallim nga paraardhësi i tij, Juri Luzhkov, ai tha se imigrantët janë të domosdoshëm për të zhvilluar Moskën, dhe e quajti zgjerimin e qytetit me ndërtesa xhami e çeliku “gabim në planin urbanistik të Moskës”. Një grup qiejgërvishtësesh, në të cilin përfshihen dhe dy ndërtesat më të larta në Europë, ishin projektuar për t’u bërë qendra financiare e Rusisë. Por disa prej këtyre ndërtesave janë bosh, viktima të dështimit të tregut të shitblerjes së ndërtesave, i cili erdhi me krizën financiare botërore të vitit 2008. Presidenti Medvedev i bëri thirrje Sobianinit që të eci përpara për të kthyer Moskën “në qendrën financiare të Euroazisë”. Përpara votimit të Këshillit të qytetit, Andrei Kliçov, përfaqësues i partisë komuniste në këtë këshill, tha për kandidaturën e Sobianinit të zgjedhur nga Kremlini se